Temeljem članka 107. Zakona o cestama („Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23), članka 31. Statuta Općine Povljana („Službeni glasnik Zadarske županije“, broj: 13/21 i 11/23), Općinsko vijeće Općine Povljana na svojoj 19. sjednici održanoj dana 06. ožujka 2024. godine, donijelo je:

**ODLUKU O USPOSTAVI BAZE PODATAKA**

**NERAZVRSTANIH CESTA NA PODRUČJU OPĆINE POVLJANA**

**Članak 1.**

(1) Ovom Odlukom o uspostavi Baze podataka nerazvrstanih cesta na području Općine Povljana (dalje u tekstu: Odluka), uspostavlja se baza podataka nerazvrstanih cesta na području Općine Povljana.

(2) Člankom 107., stavkom 3. Zakona o cestama („Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23), određeno je da jedinica lokalne samouprave vodi jedinstvenu bazu podataka o nerazvrstanim cestama na svom području.

(3) Nerazvrstana cesta je definirana člankom 2., stavkom 1. podstavkom 6. Zakona o cestama („Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23) i člankom 2. Odluke o nerazvrstanim cestama na području Općine Povljana („Službeni glasnik Zadarske županije“, broj 02/16).

**Članak 2.**

(1) Člankom 8., stavkom 2., Odluke o nerazvrstanim cestama na području Općine Povljana („Službeni glasnik Zadarske županije“, broj 02/16), određeno je da Jedinstveni upravni odjel vodi jedinstvenu bazu podataka o nerazvrstanim cestama na području Općine, u suglasju sa podzakonskim propisom kojim se uređuje sadržaj i način vođenja jedinstvene baze podataka o nerazvrstanim cestama.

(2) Baza podataka nerazvrstanih cesta na području Općine Povljana se objavljuje na službenoj internetskoj stranici Općine Povljana ([www.povljana.hr](http://www.povljana.hr)), te će se po potrebi redovito ažurirati.

**Članak 3.**

Ova Odluka stupa na snagu osmog dana od dana objave u Službenom glasniku Zadarske županije.

KLASA:340-05/24-01/6

URBROJ:2198-25-01-1-24-1

Povljana, 06. ožujka 2024. godine

**OPĆINSKO VIJEĆE OPĆINE POVLJANA**

Predsjednik Općinskog vijeća

Nikola Škoda